Tifel midrub gravi wara li waqa' f'gandott hu u jsuq ir-rota f'Għajnsielem
Imtella' Lulju 26, 2020 - Aġġornata 26 Ta' Lulju, 2020 9:25am Tifel ta' 13-il sena minn Għajnsielem jinsab midrub gravi wara li waqa' f'gandott hu u jsuq ir-rota fl-istess lokalità. L-inċident seħħ ilbieraħ, għall-ħabta tas- sebgħa ta' filgħaxija, fejn il-Pulizija ġiet infurmata li fi Triq Sant' Antnin, f'Għajnsielem kien hemm bżonn l-assistenza tagħha. It-tifel ittieħed minnufih l-Isptar Ġenerali t'Għawdex sabiex jingħata l-kura meħtieġa. Aktar tard huwa ġie ċċertifikat li qiegħed isofri minn ġrieħi gravi.